દીપિકા પદુકોણ એ અભિનેત્રીઓમાં સામેલ નથી, જે ટોચ પર પહોંચ્યા બાદ આઇટમ નંબરને ઠોકર મારી દે. એક બાજુ તે હોલિવૂડની એક્શન ફિલ્મ કરી ચૂકી છે તો બીજી તરફ તે એક ઐતિહાસિક પાત્ર ભજવવા જઇ રહી છે. અલગ અલગ રોલ કરવા તેની ખાસિયત છે. પુરુષોની આ ઇન્ડસ્ટ્રીમાં તેણે ધક્કો મારીને નહીં, પરંતુ સહજ ભાવથી પોતાની જગ્યા બનાવી છે. ‘પદ્માવતી’ ફિલ્મના માધ્યમથી ફરી એક વાર તે ઐતિહાસિક પાત્ર ભજવી રહી છે. આ વિશે વાત કરતાં તે કહે છે કે આ પ્રકારના રોલ ખૂબ જ ખાસ હોય છે. ઘણી ઓછી અભિનેત્રીઓને આ પ્રકારની ભૂમિકાઓ ભજવવા મળે છે. આ મારી કિસ્મત છે કે મને આવા રોલ ઓફર થાય છે અને ભણસાલી સર જેવા નિર્દેશકને મારા પર ભરોસો છે તે પણ મારા માટે ગર્વની વાત છે.